Hideki Matsui

, digelar "Godzilla", merupakan bekas pemain besbol Jepun yang beraksi sebagai outfielder dan designated hitter di Nippon Professional Baseball (NPB) dan Major League Baseball (MLB). Beliau memukul sebagai pemain kidal dan melempar menggunakan tangan kanan.

Matsui telah beraksi pada sepuluh musim sulung kariernya di Jepun bersama pasukan NPB, Yomiuri Giants. Sepanjang tempoh itu, beliau telah disenarai sebagai pemain All-Star sebanyak sembilan kali, juara Japan Series sebanyak tiga kali dan dinobatkan sebagai Pemain Terbaik Liga Pusat (MVP) sebanyak tiga kali. Pada tahun 2003, Matsui berhijrah ke MLB di Amerika Utara dan menghabiskan tujuh musim pertamanya di sana bersama pasukan New York Yankees. Di Yankee, beliau telah tersenarai sebagai pemain All-Star sebanyak dua kali dan menjuarai Siri Dunia 2009 serta meraih MVP Siri Dunia. Setelah menjadi ejen bebas, Matsui menempuh satu tahun masing-masing bersama tiga pasukan MLB lain iaitu Los Angeles Angels of Anaheim, Oakland Athletics dan Tampa Bay Rays. Pada 28 Julai 2013, Matsui mengesahkan kontrak beliau bersama pasukan minor league Yankees untuk secara rasminya melakukan persaraan bersama pasukan itu.

Sepanjang 20 tahun karier beliau, Matsui telah berjaya menghasilkan 507 pukulan home run iaitu 332 di NPB dan 175 lagi dicatatkan di MLB. Pada tahun 2018, Matsui telah dinamakan ke dalam Dewan Kemasyhuran Besbol Jepun.

 Catatan 

 Pautan luar 

Japanese league stats and info of Hideki Matsui
An Inside Look At Hideki Matsui
Hideki Matsui Baseball Museum (This museum was built by his older brother)
 -Legend of Hideki,Matsui- 
 THE GOLDEN PLAYERS CLUB

Category:Kelahiran 1974
Category:Orang hidup
Category:Pemain besbol Jepun
Category:Pemain Major League Baseball dari Jepun
Category:Pemain Los Angeles Angels
Category:Pemain New York Yankees
Category:Pemain Oakland Athletics
Category:Pemain Tampa Bay Rays
Category:Pemain Yomiuri Giants